SL Uradni list Evropske unije L 339/12

DIREKTIVA KOMISIJE 2006/124/ES

z dne 5. decembra 2006

o spremembi Direktive Sveta 92/33/EGS o trženju razmnoževalnega in sadilnega materiala zelenjadnic, razen semena in Direktive Sveta 2002/55/ES o trženju semena zelenjadnic

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/33/EGS z dne 28. aprila 1992 o trženju razmnoževalnega in sadilnega materiala zelenjadnic, razen semena (1) in zlasti člena 1(3) Direktive,

ob upoštevanju Direktive Sveta 2002/55/ES z dne 13. junija 2002 o trženju semena zelenjadnic (2) in zlasti členov 2(2) in 45 Direktive,

ob upoštevanju naslednjega:

(1) Direktiva 2002/55/ES ne vključuje vseh rodov in vrst zelenjadnic, zajetih v Direktivi 92/33/EGS. Primerno je razširiti obseg uporabe Direktive 2002/55/ES, da se uporablja za iste rodove in vrste kakor Direktiva 92/33/EGS.

(2) Direktivi 2002/55/ES in 92/33/EGS ne vključujeta Zea mays L. (pokovke ali sladke koruze), rastline, ki je zelo razširjena v nekaterih novih državah članicah. Primerno je razširiti obseg uporabe obeh direktiv na Zea mays L. Čeprav je koruza, vključno s pokovko in sladko koruzo, uvrščena med žito v okviru zakonodaje v zvezi s skupno kmetijsko politiko, mora biti seme za sejanje sladke koruze in pokovke predmet posebne zakonodaje glede trženja semena zelanjadnic.

(3) Glede na razvoj znanstvenih spoznanj se je za več botaničnih imen, uporabljenih v direktivah 92/33/EGS in 2002/55/ES, izkazalo, da so nepravilna in dvomljive istovetnosti. Navedena imena je treba uskladiti s tistimi, ki so običajno mednarodno sprejeta.

(4) Zato je treba ustrezno spremeniti direktivi 92/33/EGS in 2002/55/ES.

(5) Ukrepi, predvideni s to direktivo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO DIREKTIVO:

Člen 1

Rodovi in vrste, navedeni v Prilogi II k Direktivi 92/33/EGS, se nadomestijo s tistimi, ki so navedeni v Prilogi k tej direktivi.

Člen 2

Direktiva 2002/55/ES se spremeni:

1. Rodovi in vrste, navedeni v členu 2(1)(b), se nadomestijo s tistimi, ki so navedeni v Prilogi k tej direktivi.

2. Točka 3(a) Priloge II se spremeni: (a) Po abecednem vrstnem redu se vstavijo naslednje vrstice: „Allium fistulosum 97 0,5 65“ „Allium sativum 97 0,5 65“ „Allium schoenoprasum 97 0,5 65“ „Rheum rhabarbarum 97 0,5 70“ „Zea mays 98 0,1 85“; (b) „Brassica oleracea (druge podvrste)“ se nadomesti z „Brassica oleracea (razen cvetače)“; (c) „Brassica pekinensis“ se nadomesti z „Brassica rapa (kitajski kapus)“; (d) „Brassica rapa“ se nadomesti z „Brassica rapa (repa)“; (e) „Lycopersicon lycopersicum“ se nadomesti z „Lycopersicon esculentum“.

3. Točka 2 Priloge III se spremeni: (a) Po abecednem vrstnem redu se vstavijo naslednje vrstice: „Allium fistulosum 15“ „Allium sativum 20“ „Allium schoenoprasum 15“ „Rheum rhabarbarum 135“ „Zea mays 1 000“; (b) „Brassica pekinensis“ se črta; (c) „Lycopersicon lycopersicum“ se nadomesti z „Lycopersicon esculentum“.

Člen 3

1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 30. junija 2007. Komisiji takoj sporočijo besedila navedenih predpisov in primerjalno tabelo med navedenimi predpisi in to direktivo.

Predpise uporabljajo od 1. julija 2007. Vendar lahko uporabo določb v zvezi z uradnim sprejetjem sort, ki pripadajo Allium cepa L. (skupina aggregatum), Allium fistulosum L., Allium sativum L., Allium schoenoprasum L., Rheum rhabarbarum L. in Zea mays L., odložijo do 31. decembra 2009.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati dvajseti dan po objavi v Uradnem listu Evropske unije.

Člen 5

Ta direktiva je naslovljena na države članice.

V Bruslju, 5. decembra 2006 Za Komisijo Markos KYPRIANOU Član Komisije

(1) UL L 157, 10.6.1992, str. 1. Direktiva, kakor je bila nazadnje spremenjena z Odločbo Komisije 2005/55/ES (UL L 22, 26.1.2005, str. 17).

(2) UL L 193, 20.7.2002, str. 33. Direktiva, kakor je bila nazadnje spremenjena z Direktivo 2004/117/ES (UL L 14, 18.1.2005, str. 18).